CELEX: 52009PC0523
Language: lt
Date: 2009-10-16
Title: Pasiūlymas Tarybos sprendimas dėl makrofinansinės pagalbos suteikimo Gruzijai SEK(2009)1310 final

Svarbus teisinis pranešimas

|

52009PC0523

Pasiūlymas Tarybos sprendimas dėl makrofinansinės pagalbos suteikimo Gruzijai SEK(2009)1310 final  /* KOM/2009/0523 galutinis - CNS 2009/0147 */  

	[pic] | EUROPOS BENDRIJŲ KOMISIJA |Briuselis, 2009.10.16KOM(2009)523 galutinis2009/0147 (CNS)PasiūlymasTARYBOS SPRENDIMASdėl makrofinansinės pagalbos suteikimo GruzijaiSEK(2009)1310 finalAIŠKINAMASIS MEMORANDUMASPasiūlymo aplinkybės |110 | Priežastys teikti pasiūlymą ir jo tikslai Siekdama patenkinti Tarptautinio valiutos fondo (TVF) nustatytus 2009–2010 m. Gruzijos išorės finansavimo poreikius, Komisija siūlo suteikti Gruzijai ne didesnę kaip 46 mln. EUR makrofinansinę pagalbą dotacijos forma. Ši pagalba, kurią planuojama skirti valstybės biudžeto deficitui finansuoti, yra 500 mln. EUR vertės Bendrijos visapusės pagalbos paketo, skirto paremti Gruzijos ekonomikos atkūrimą po 2008 m. rugpjūčio mėn. įvykusio ginkluoto konflikto su Rusija, dalis. Ji taip pat padės Gruzijai likviduoti pasaulinės ekonomikos ir finansų krizės padarinius. Bendrijos makrofinansinė pagalba padės Gruzijai sumažinti finansinius suvaržymus įgyvendinant šalies ekonomikos atkūrimo ir stabilizavimo programą, dėl kurios susitarta su Bretton Woods institucijomis, ir kuri remiama pagal 2008 m. spalio mėn. patvirtintą rezervinį susitarimą su TVF. Siūloma makrofinansinė pagalba bus išimtinė ir ribota laiko požiūriu, ir ją planuojama teikti tuo pat metu, kaip ir pagalbą pagal rezervinį susitarimą. Ji papildys tarptautinių ir dvišalių paramos teikėjų teikiamą paramą. Ši pagalba siūloma tuomet, kai ES ir Gruzijos politiniai santykiai toliau stiprinami, 2008 m. rugsėjo 1 d. Briuselyje vykusios neeilinės Europos Vadovų Tarybai priėmus sprendimą skatinti santykius su Gruzija ir 2009 m. gegužės 7 d. Prahoje vykusiame aukščiausiojo lygio susitikime oficialiai paskelbus Rytų partnerystės programą. 2006 m. Taryba priėmė sprendimą 2006/41/EB, pagal kurį Gruzijai suteikta 33,5 mln. EUR makrofinansinė pagalba. Paskutinė šios pagalbos dalis, siekianti 11,5 mln. EUR, nebuvo išmokėta, nes susitarimo memorandume sutarta sąlyga dėl valstybės finansų valdymo nebuvo įvykdyta. |120 | Bendrosios aplinkybės Gruzijos makroekonominiai rodikliai buvo labai geri iki 2008 m. rugpjūčio mėn. 2005 ir 2006 m. jos ekonomika realiai augo daugiau kaip 9 %, o 2007 – 12 %. Pirmą 2008 m. pusmetį metinis augimo tempas išliko spartus ir siekė 8,6 %. Tačiau 2008 m. rugpjūčio mėn. prasidėjus kariniam konfliktui su Rusija, aukšti ankstesnių metų augimo rodikliai sumažėjo. Pasaulinė finansų krizė, kuri tęsiasi nuo 2008 m. pabaigos, dar labiau pablogino Gruzijos ekonominę padėtį. 2008 m. rugsėjo viduryje TVF valdyba patvirtino 18 mėnesių rezervinį susitarimą dėl 750 mln. USD (tai yra išskirtinė galimybė pasinaudoti tokia suma, kuri sudaro 300 % Gruzijai skirtos kvotos). Atsižvelgiant į poreikį papildyti Gruzijos nacionalinio banko tarptautines atsargas iš karto po 2008 m. rugpjūčio mėn. krizės, susitarimui buvo suteiktas prioritetas ir, valdybai patvirtinus programą, Gruzija iš Fondo galėjo gauti 250 mln. USD. Kai buvo rengiama programa, TVF apskaičiavo, kad 2008–2010 m. laikotarpio Gruzijos išorės finansavimo poreikiai, kurie nebus patenkinti naudojantis ištekliais, kuriuos tikimasi gauti iš TVF, sieks maždaug 650 mln. USD, įskaitant 450 mln. USD 2009–2010 m. Atsižvelgdama į šį apskaičiuotą išorės finansavimo trūkumą ir į Gruzijos ministro pirmininko 2008 m. rugsėjo mėn. pateiktą prašymą, Komisija įsipareigojo skirti 46 mln. EUR makrofinansinę pagalbą. ES makrofinansinė pagalba būtų padengta maždaug 13 % likusių finansinių poreikių 2009–2010 m. Pirmą kartą rezervinis susitarimas peržiūrėtas 2008 m. gruodžio mėn. Tuo metu dėl santykinai palankių tiesioginių užsienio investicijų perspektyvų 2009 m. valdžios institucijos nusprendė nepasinaudoti rezerviniame susitarime numatyta antra pagalbos dalimi. Dėl to Komisija atidėjo pasiūlymo dėl makrofinansinės pagalbos rengimą (ES makrofinansinė pagalba gali būti teikiama tik tuomet, jei toks finansavimas papildo TVF finansavimą). Tačiau vėliau ekonominė padėtis vėl pablogėjo dėl didesnio nei manyta pasaulinės ekonomikos krizės poveikio Gruzijai. Labai sumažėjus išorės finansavimui, įskaitant eksporto pajamas, perlaidas ir tiesiogines užsienio investicijas, ir bankams sugriežtinus kreditų išdavimo sąlygas, sumažėjo vidaus paklausa. Dėl to smarkiai sumažėjo tiek vidaus rinkoje parduotos produkcijos, tiek importo apimtys. TVF prognozuoja, kad 2009 m. realiojo BVP augimas bus -4 %. Sulėtėjus ekonomikos augimui pablogėjo ir fiskalinė padėtis. Jau 2008 m. valdžios sektoriaus deficitas padidėjo nuo mažiau kaip 5 % iki 6 % BVP, nepaisant gerokai pagausėjusių dotacijų iš oficialių šaltinių. Šį deficitą būtų galima finansuoti privatizavimo pajamomis, obligacijų emisija ir oficialiais kreditais (ypač iš Pasaulio banko ir JAV). 2009 m. vyriausybės tikslas – išlaikyti panašų fiskalinio deficito lygį; kadangi trūksta biudžeto pajamų, šiam tikslui pasiekti Gruzijos valdžios institucijos biudžete turės gerokai sumažinti kapitalo išlaidas, dėl to vyriausybė turės mažiau galimybių vykdyti anticiklines fiskalines skatinamąsias priemones. Dėl didesnio nei manyta ekonominės veiklos nuosmukio vyksta svarbūs užsienio sąskaitų pokyčiai. Naujausiose TVF atliktose 2009–2010 m. Gruzijos mokėjimų balanso projekcijose nurodoma, kad bus mažesnė prekyba, einamosios sąskaitos deficitas ir gerokai mažiau privataus kapitalo srautų į šalį. Tai, kad planuotas grynasis kapitalo srautas į šalį sumažėjo, rodo keletas veiksnių, tarp jų mažesni tiesioginių užsienio investicijų srautai ir didesnė kreditų amortizacija. Atsižvelgus į viską, šiuo metu numatomi išorės finansavimo poreikiai, atsiradę dėl šių pokyčių, nelabai skiriasi nuo to, kas buvo numatyta 2008 m. rugsėjo mėn. Vis dėl to, šios projekcijos išlieka labai nepatikimos, ir gali paaiškėti, kad dėl didelės ekonomikos vystymosi sulėtėjimo rizikos finansavimo poreikiai yra gerokai didesni. Visų pirma, nepaisant mažėjančių tiesioginių užsienio investicijų, numatoma, kad jos vis tiek ir toliau sudarys daugiau kaip 8 % BVP, nors tai gali būti ir pernelyg optimistinė prielaida. Todėl siekdamos sumažinti ekonomikos nuosmukio poveikį, Gruzijos valdžios institucijos nusprendė kreiptis dėl galimo išorės finansavimo. Kovo mėn. pasibaigus antrajai TVF rezervinio susitarimo peržiūrai, Gruzija pagal šį susitarimą gavo dvi pagalbos lėšų dalis, kurių suma prilygsta maždaug 187 mln. USD. 2009 m. rugpjūčio 6 d. TVF valdyba patvirtino trečiąją pagal rezervinį susitarimą įgyvendinamos programos peržiūrą. Pagrindinis peržiūros rezultatas – iki 2011 m. birželio mėn. pratęstas rezervinio susitarimo galiojimas, o finansavimo paketas papildytas 270 mln. SST (maždaug 424 mln. USD). Be to, Gruzija turės galimybę nedelsiant gauti apie 148 mln. USD. Atrodo, kad didelių pagalbos sumų, kurias įsipareigota skirti 2008 m. spalio 22 d. Briuselyje įvykusioje Paramos teikėjų konferencijoje, įskaitant ES makrofinansinę pagalbą, pakaks likusiems apskaičiuotiems Gruzijos išorės finansavimo poreikiams patenkinti, net jei didesnė dalis paramos dar turės būti patvirtinta, o jos teikimo grafiką dar reikia patikslinti. TVF pateiktos 2009–2010 m. finansavimo poreikių projekcijos rodo, kad, įtraukus paramos teikėjų įsipareigojimus, finansavimo trūkumas bus pašalintas – toks ir buvo Paramos teikėjų konferencijos siekis. Tačiau finansavimo trūkumas gali vėl atsirasti, jeigu pagalba, kurią suteikti buvo įsipareigota, nebus gauta. Tokiomis aplinkybėmis Komisija mano, kad, siekiant padėti Gruzijai patenkinti finansavimo poreikius, būtų tikslinga patvirtinti 2008 m. spalio mėn. prisiimtą įsipareigojimą suteikti makrofinansinę pagalbą. |n | Pasiūlymo srityje galiojančios nuostatos Nėra |140 | Derėjimas su kitomis Europos Sąjungos politikos sritimis ir tikslais Gruzija yra viena iš Europos kaimynystės politikos (EKP) šalių partnerių. ES ir Gruzijos penkerių metų EKP veiksmų planas buvo priimtas 2006 m. lapkričio mėn. Europos Sąjungai labai svarbu, kad šalys prie jos rytinių sienų būtų stabilios, gerai valdomos, o jų ekonomika vystytųsi. Todėl Europos Komisija parengė Rytų partnerystės kūrimo pasiūlymą. Apie pradedamą ES ir šešių šalių partnerių Rytų partnerystę oficialiai paskelbta 2009 m. gegužės 7 d. Prahoje vykusiame aukščiausiojo lygio susitikime 2008 m. spalio mėn. vykusioje Paramos teikėjų konferencijoje Europos Komisija įsipareigojo Gruzijai skirti iki 500 mln. EUR pagalbą. Finansavimo šaltiniai apima lėšas, numatytas pagal Europos kaimynystės ir partnerystės priemonės (EKPP) finansinį paketą, ir reagavimo į krizes priemones, kaip antai stabilumo priemonė, humanitarinė pagalba ir makrofinansinė pagalba. Paketas skirtas 2008–2010 m., taigi juo tiesiogiai reaguojama į ekonominius ir socialinius sunkumus, su kuriais šalis susidūrė dėl 2008 m. rugpjūčio mėn. karinio konflikto. Makrofinansinė pagalba, kuria pagal TVF remiamą ekonominę programą suteikiama trumpalaikė makroekonominė parama Gruzijai, papildo kitas pagalbos priemones, tuo tarpu EKPP parama biudžetui, kuria nors ir prisidedama prie Gruzijos finansavimo poreikių tenkinimo, yra susijusi su konkrečiomis atskirų sektorių reformomis. |Konsultacijos su suinteresuotosiomis šalimis ir poveikio vertinimas |Konsultacijos su suinteresuotosiomis šalimis |219 | Teikiama makrofinansinė pagalba – tai sudėtinė tarptautinės bendruomenės paramos Gruzijos ekonomikai po konflikto atkurti dalis. Ruošdamosi bendrai Paramos teikėjų konferencijai, Komisijos tarnybos glaudžiai bendradarbiavo su Pasaulio banku, o su daugiašaliais ir dvišaliais paramos teikėjais vyksta konsultacijos dėl įsipareigoto paketo įgyvendinimo. Rengdamos šį makrofinansinės pagalbos pasiūlymą, Komisijos tarnybos konsultavosi su Tarptautiniu valiutos fondu. Prieš pateikdama makrofinansinės pagalbos pasiūlymą, Komisija konsultavosi su ES valstybėmis narėmis Ekonomikos ir finansų komitete. Be to, Komisija nuolat palaikė ryšius su Gruzijos vyriausybe. |Tiriamųjų duomenų rinkimas ir naudojimas |229 | Nepriklausomo tyrimo neprireikė. |230 | Poveikio vertinimas Makrofinansinė pagalba susijusi su pagalbą gaunančios šalies ekonomine programa, kurią remia TVF, ir ja padengiama dalis neatidėliotinų Gruzijos išorės finansavimo poreikių. Išmokos susietos su TVF išteklių naudojimu, ir todėl jos yra tiesiogiai susijusios su tuo, kaip pagalbą gaunanti šalis įgyvendina sutartą makroekonominę ir struktūrinę politiką ir koks yra ekonomikos atkūrimo tempas. Projektų finansavimas ir (arba) techninė pagalba nebūtų tinkami šiems makroekonominiams tikslams siekti. Kai dotacijos išmokos yra skirtos biudžeto deficitui finansuoti, kaip siūloma Gruzijos atveju (žr. toliau), jos padidina finansinio paketo lėšas, kurias vyriausybė gali naudoti fiskalinėms priemonėms finansuoti ištikus ekonomikos nuosmukiui. Priešingai negu EKKP paramos biudžetui operacijos, makrofinansinė pagalba yra išimtinė ir ribota laiko požiūriu, nes ši pagalba apsiriboja Gruzijos rezerviniu susitarimu su TVF. |Teisiniai pasiūlymo aspektai |305 | Siūlomų veiksmų santrauka Bendrija Gruzijai suteikia 46 mln. EUR makrofinansinę pagalbą dotacijų dalių pavidalu. Ši pagalba prisidės siekiant patenkinti likusius Gruzijos išorės finansavimo poreikius, Tarptautinio valiutos fondo nustatytus 2009–2010 metams. Siūloma makrofinansinė pagalba turėtų būti teikiama kartu su pagalba pagal 2008 m. rugsėjo mėn. patvirtintą rezervinį susitarimą su TVF. Atsižvelgiant į tai, kad šiuo metu Gruzijos valstybės finansai patiria ypač didelius finansinius suvaržymus, ši pagalba bei didesnioji paramos teikėjų Gruzijai teikiamos paramos dalis (išskyrus TVF lėšas) bus skirta biudžetui. Pagalbą planuojama išmokėti dviem dalimis 2009–2010 m. Pagalbą administruos Komisija. Bus stebima, ar yra laikomasi su Finansiniu reglamentu suderintų konkrečių reikalavimų dėl sukčiavimo ir kitų pažeidimų prevencijos. Pirmą pagalbos dalį planuojama išmokėti 2009 m. pabaigoje, o antrą – 2010 m. pradžioje. Makrofinansinę pagalbą gali tekti išmokėti anksčiau, jei to reikės atsižvelgiant į Gruzijos ekonominės būklės raidą. Sąlygos, susijusios su dotacijos dalių išmokėjimu, apims sėkmingą TVF rezervinio susitarimo įgyvendinimą ir keleto svarbiausių politikos sričių konkrečių sąlygų, dėl kurių susitars Europos Komisija ir Gruzijos vyriausybė, įvykdymą. Komisija ketina sutelkti dėmesį į kelias sritis, kurios ypač svarbios makrofinansiniam stabilumui, visų pirma į valstybės finansus – taip bus tęsiama ankstesnė ES Gruzijai suteikta makrofinansinė pagalba – ir į finansų sektoriaus reformas. Sąlygos turi atitikti ES ir Gruzijos EKP veiksmų plano prioritetus. |310 | Teisinis pagrindas Teisinis šio pasiūlymo pagrindas – Sutarties 308 straipsnis. |329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl toliau nurodytų priežasčių. |331 | Pagalba skirta Gruzijos valstybės biudžetui, taip ji galės būti naudojama viešosioms išlaidoms finansuoti laikantis nacionalinių įgyvendinimo sąlygų. Atsižvelgiant į tai, kad pagal naujausias projekcijas ekonominės perspektyvos išlieka neaiškios, pagalbą planuojama išmokėti tik dviem dalimis laikotarpio pradžioje. |332 | Pagalbos suma atitinka 13 % mokėjimų balanso finansavimo trūkumo, kurį nustatė TVF rezerviniame susitarime. Atsižvelgiant į pagalbą, kurią Gruzijai įsipareigojo suteikti ES valstybės narės, kiti dvišaliai paramos teikėjai ir daugiašaliai kreditoriai, laikoma, kad ši Bendrijai tenkanti dalis yra tinkama. |Pasirinkta priemonė |341 | Siūloma priemonė – kita. |342 | Kitų priemonių nepakaktų, nes nesant pagrindų reglamento dėl makrofinansinės pagalbos priemonės, ad hoc Tarybos sprendimai pagal Sutarties 308 straipsnį yra vienintelė tokiai pagalbai turima teisinė priemonė. |Poveikis biudžetui |401 | Pagalba būtų finansuojama iš 2009 m. įsipareigojimų asignavimų pagal 01 03 02 biudžeto eilutę (Makroekonominė parama), o mokėjimai vykdomi 2009–2010 m. |Papildoma informacija |Persvarstymo, keitimo, laikino galiojimo sąlyga |533 | Pasiūlyme numatyta laikino galiojimo sąlyga. |1.  2009/0147 (CNS)PasiūlymasTARYBOS SPRENDIMASdėl makrofinansinės pagalbos suteikimo GruzijaiEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 308 straipsnį,atsižvelgdama į Komisijos pasiūlymą[1],atsižvelgdama į Europos Parlamento nuomonę[2],pasikonsultavusi su Ekonomikos ir finansų komitetu,kadangi:2.  Gruzijos ir Europos Sąjungos santykiai plėtojami atsižvelgiant į Europos kaimynystės politiką, kurią sustiprino neseniai pradėta Rytų partnerystė.3.  2008 m. rugsėjo 1 d. neeiliniame Europos Vadovų Tarybos susitikime buvo patvirtintas ES pasiryžimas stiprinti ES ir Gruzijos santykius po 2008 m. rugpjūčio mėn. vykusio ginkluoto Gruzijos ir Rusijos konflikto.4.  Gruzijos ekonomikos stabilizavimą ir atkūrimą remia Tarptautinis valiutos fondas (TVF) pagal 2008 m. rugsėjo 15 d. patvirtintą rezervinį susitarimą.5.  2008 m. spalio 22 d. Paramos teikėjų konferencijoje tarptautinė bendrija įsipareigojo remti Gruzijos ekonomikos atkūrimą pagal Jungtinių Tautų ir Pasaulio banko atliktą bendrą poreikių vertinimą.6.  Europos bendrija paskelbė, kad 2008–2010 m. ji Gruzijai skirs iki 500 mln. EUR pagalbą.7.  Atsižvelgiant į tai, kad 2009–2010 m. išliks didelis mokėjimų balanso finansavimo trūkumas, makrofinansinė pagalba įtraukta į Bendrijos Gruzijai teikiamos pagalbos paketą.8.  Siekiant užtikrinti veiksmingą Bendrijos finansinių interesų apsaugą, susijusią su dabartine finansine pagalba, būtina numatyti, kad Gruzija vykdytų tinkamas priemones, skirtas kovoti su sukčiavimu, korupcija ir kitais su pagalba siejamais pažeidimais ir jų prevencijai, Komisija vykdytų kontrolę, o Audito Rūmai – auditą.9.  Šios Bendrijos finansinės pagalbos suteikimas nepažeidžia biudžeto valdymo institucijos galių.10.  Šią pagalbą turėtų valdyti Komisija, konsultuodamasi su Ekonomikos ir finansų komitetu.11.  EB sutartimi nenumatoma šiam sprendimui priimti jokių kitų įgaliojimų nei paminėtieji 308 straipsnyje,NUSPRENDĖ:1 straipsnis12.  Bendrija suteikia Gruzijai finansinę pagalbą (iki 46 mln. EUR dotacijų pavidalu), siekdama paremti Gruzijos pastangas po karo atkurti ekonomiką, kuriai poveikį daro ir tarptautinė finansų krizė, padėti sumažinti finansinius suvaržymus įgyvendinant vyriausybės ekonominių reformų programą.13.  Bendrijos finansinę pagalbą administruoja Komisija, konsultuodamasi su Ekonomikos ir finansų komitetu ir laikydamasi TVF ir Gruzijos sudarytų susitarimų.14.  Bendrijos finansinė pagalba teikiama dvejus metus nuo 2 straipsnio 1 dalyje nurodyto susitarimo memorandumo įsigaliojimo pirmosios dienos. Tačiau dėl susiklosčiusių aplinkybių Komisija, pasikonsultavusi su Ekonomikos ir finansų komitetu, gali nuspręsti pratęsti pagalbos teikimo laikotarpį ne ilgiau kaip dar vieneriems metams.2 straipsnis15.  Komisija turi įgaliojimus susitarti, pasikonsultavusi su Ekonomikos ir finansų komitetu, su Gruzijos valdžios institucijomis dėl su Bendrijos finansine pagalba susijusių ekonominės politikos ir finansinių sąlygų, kurios turi būti nustatytos susitarimo memorandume ir dotacijos susitarime. Šios sąlygos suderintos su TVF ir Gruzijos sudarytais susitarimais.16.  Bendrijos finansinės pagalbos įgyvendinimo laikotarpiu Komisija prižiūri, ar Gruzijos finansinės procedūros, administracinės procedūros bei vidaus ir išorės kontrolės mechanizmai, kurie svarbūs tokiai pagalbai, yra patikimi.17.  Komisija reguliariai tikrina, ar Gruzijos ekonominė politika atitinka Bendrijos pagalbos tikslus ir ar tinkamai įgyvendinamos sutartos ekonominės politikos ir finansinės sąlygos. Atlikdama tikrinimus Komisija glaudžiai bendradarbiauja su Tarptautiniu valiutos fondu ir Pasaulio banku, ir prireikus su Ekonomikos ir finansų komitetu.3 straipsnis18.  Komisija Bendrijos finansinę pagalbą Gruzijai teikia dviem dalimis.19.  Komisija nusprendžia išmokėti šias dalis, jeigu tinkamai įgyvendinama TVF remiama ekonominė programa ir visos kitos priemonės, dėl kurių Gruzija ir Bendrija susitarė pagal 2 straipsnio 1 dalį. Antra dalis išmokama ne anksčiau kaip praėjus trims mėnesiams po pirmos dalies išmokėjimo.20.  Bendrijos lėšos mokamos Gruzijos nacionaliniam bankui. Remiantis susitarimo memorandumo nuostatomis, įskaitant patvirtinimą dėl nepatenkintų finansinių poreikių, lėšos, kurių vertė apskaičiuota vietos valiuta, gali būti pervestos į Gruzijos iždą, kuris yra galutinis gavėjas.4 straipsnisBendrijos finansinė pagalba įgyvendinama pagal 2002 m. birželio 25 d. Reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[3] nuostatas ir jo įgyvendinimo taisykles[4]. Susitarimo memorandume ir dotacijos susitarime, dėl kurių turi būti susitarta su Gruzijos valdžios institucijomis, visų pirma numatomos atitinkamos priemonės, kurių imasi Gruzija ir kurios yra susiję su sukčiavimo, korupcijos ir kitų su pagalba siejamų pažeidimų prevencija ir kova su jais. Juose taip pat numatoma, kad Komisija, įskaitant Europos kovos su sukčiavimu tarnybą (OLAF), atliks kontrolę, taip pat turės teisę atlikti patikrinimus vietoje ir apžiūras, o Audito Rūmai atliks auditą, kuris prireikus bus atliekamas vietoje.5 straipsnisIki kiekvienų metų rugpjūčio 31 d. Komisija Europos Parlamentui ir Tarybai pateikia ataskaitą, kurioje pateikiamas šio sprendimo įgyvendinimo per praėjusius metus vertinimas. Ataskaitoje nurodomas susitarimo memorandume pagal 2 straipsnio 1 dalį nustatytų politikos sąlygų, Gruzijos vykdomos ekonominės ir finansinės veiklos ir Komisijos sprendimo išmokėti pagalbos dalį ryšys.6 straipsnisŠis sprendimas įsigalioja jo paskelbimo Europos Sąjungos oficialiajame leidinyje dieną.Priimta BriuselyjeTarybos varduPirmininkasFINANSINĖ TEISĖS AKTO PASIŪLYMO PAŽYMA1. PASIŪLYMO PAVADINIMASMakrofinansinės pagalbos suteikimas Gruzijai2. VEIKLA GRINDŽIAMO VALDYMO IR VEIKLA GRINDŽIAMO BIUDŽETO SUDARYMO SISTEMAAtitinkama (-os) politikos sritis (-ys) ir susijusi (-ios) veiklos rūšis (-ys):Antraštinė dalis 01 – Ekonomikos ir finansų reikalai, 03 – Tarptautiniai ekonomikos ir finansų reikalai3. BIUDŽETO EILUTĖS3.1. Biudžeto eilutės (veiklos eilutės ir atitinkamos techninės bei administracinės pagalbos eilutės (buvusios BA eilutės)), su pavadinimais:01 03 02 straipsnis – Makroekonominė parama3.2. Priemonės ir jos finansinio poveikio trukmė:Pradžia 2009 m., preliminariai numatyta, kad visos pagalbos lėšos bus išmokėtos 2009–2010 m. dviem dalimis. Vis dėlto negalima atmesti vėlavimų tikimybės, dėl kurių pagalbos teikimo operacija būtų pratęsta.3.3. Biudžeto ypatybės:Biudžeto eilutė | Išlaidų rūšis | Nauja | ELPA įnašas | Šalių kandidačių įnašai | Finansinės perspektyvos išlaidų kategorija |01 03 02 | NPI | DIF | NE | NE | NE | Nr. 4 |4. IŠTEKLIŲ SUVESTINĖ4.1. Finansiniai ištekliai4.1.1. Įsipareigojimų asignavimų (ĮA) ir mokėjimų asignavimų (MA) suvestinėmln. EUR (tūkstantųjų tikslumu)Išlaidų rūšis | Skirsnio Nr. | 2009 | 2010 | Iš viso |Veiklos išlaidos[5] |Įsipareigojimų asignavimai (ĮA) | 8.1. | a | 99,000 | 107,000[6] |Mokėjimų asignavimai (MA) | b | 110,000 | 111,0005 |Į orientacinę sumą įskaičiuotos administracinės išlaidos |Techninė ir administracinė pagalba (NDIF) | 8.2.4. | c | 0 |ORIENTACINĖ SUMA, IŠ VISO |Įsipareigojimų asignavimai | a+c |Mokėjimų asignavimai | b+c |Į orientacinę sumą neįskaičiuotos administracinės išlaidos |Žmogiškieji ištekliai ir susijusios išlaidos (NDIF) | 8.2.5. | d |Į orientacinę sumą neįskaičiuotos prie žmogiškųjų išteklių ir susijusių išlaidų nepriskiriamos administracinės išlaidos (NDIF) | 8.2.6. | e |Iš viso orientacinių priemonės finansinių išlaidų |IŠ VISO ĮA, įskaitant išlaidas žmogiškiesiems ištekliams | a+c+d+e | 99,000 | 107,0005 |IŠ VISO MA, įskaitant išlaidas žmogiškiesiems ištekliams | b+c+d+e | 110,000 | 111,0005 |4.1.2. Suderinamumas su finansiniu programavimuX Pasiūlymas atitinka esamą finansinį programavimą.( Atsižvelgiant į pasiūlymą, reikės pakeisti finansinės perspektyvos atitinkamos išlaidų kategorijos programavimą.( Įgyvendinant pasiūlymą, gali tekti taikyti Tarpinstitucinio susitarimo nuostatas[7] (t. y. taikyti lankstumo priemonę arba patikslinti finansinę perspektyvą).4.1.3. Finansinis poveikis pajamomsX Pasiūlymas neturi finansinio poveikio pajamoms.( Pasiūlymas pajamoms turi tokį finansinį poveikį:4.2. Žmogiškųjų išteklių visos darbo dienos ekvivalentas (įskaitant pareigūnus, laikinuosius ir išorės darbuotojus); išsami informacija pateikta 8.2.1 punkte.Metų poreikiai | 2009 | 2010 |Iš viso žmogiškųjų išteklių | 1/3 | 1/3 |5. YPATYBĖS IR TIKSLAI5.1. Trumpalaikiai ir ilgalaikiai poreikiaiPo ginkluoto konflikto su Rusija, 2008 m. trečiąjį ketvirtį Gruzijos ekonominė veikla sulėtėjo. Nuo tada ekonomikos nuosmukis vis didėjo dėl pasaulinės ekonomikos ir finansų krizės poveikio. Tarptautinis valiutos fondas nustatė, kad 2008–2010 m. laikotarpiu trūks 1,4 milijardo USD išorės finansavimo. Pagal rezervinį susitarimą su TVF Gruzija galės pasinaudoti maždaug 750 mln. USD. Tikimasi, kad likusį maždaug 450 mln. USD mokėjimų balanso finansavimo trūkumą, kurį nustatė TVF, padengs dvišaliai ir daugiašaliai paramos teikėjai, įskaitant Europos Sąjungą. TVF vėliau keletą kartų peržiūrėjus rezervinį susitarimą patvirtinta, kad dėl Gruzijos mokėjimų balanso ir biudžeto deficito reikalingas didelis išorinis finansavimas.5.2. Papildoma Bendrijos dalyvavimo nauda, pasiūlymo suderinamumas su kitomis finansinėmis priemonėmis ir galima sąveika2008 m. spalio 22 d. Briuselyje vykusioje bendroje Europos Komisijos ir Pasaulio banko konferencijoje tarptautiniai paramos teikėjai įsipareigojo Gruzijai iš viso skirti 3,4 milijardo EUR kaip paramą po konflikto. Europos Komisija įsipareigojo skirti iki 500 mln. EUR, ir ši suma gali būti peržiūrėta atsižvelgiant į Gruzijos ekonomikos atkūrimo tempą ir raidą. ES valstybės narės įsipareigojo skirti dar 131 mln. EUR. Europos investicijų bankas vidutinės trukmės laikotarpiu Gruzijai galėtų paskolinti iki 250 mln. EUR. Bendrijos finansinė parama Gruzijos ekonomikai atkurti rodo šios šalies strateginę reikšmę ES vykdant Europos kaimynystės politiką ir plėtojant neseniai užmegztą Rytų partnerystę. Makrofinansinės pagalbos priemonė įtraukta į bendrą EB pagalbos paketą, kad būtų kuriamos sąsajos su TVF remiama ekonomine programa, su kuria tiesiogiai susijęs priemonės panaudojimas.5.3. Pasiūlymo tikslai, numatomi rezultatai ir susiję rodikliai atsižvelgiant į veikla grindžiamo valdymo sistemąEkonomikos ir finansų reikalų generalinio direktorato veiklos rūšies „Tarptautiniai ekonomikos ir finansų reikalai“ tikslas „Makrofinansinės pagalbos trečiosioms šalims teikimas siekiant spręsti jų mokėjimų balanso krizę ir atkurti išorės skolos tvarumą“ yra susijęs su bendru tikslu – „Skatinti gerovę už Europos Sąjungos ribų“.Susiję rodikliai: „einamosios sąskaitos balansas BVP procentine išraiška“, „išorės skola BVP procentine išraiška“ ir „oficialios atsargos prekių ir paslaugų importo mėnesiais“. .5.4. Įgyvendinimo metodas (orientacinis)X Centralizuotas valdymasX tiesioginis, vykdomas Komisijos( netiesioginis, perduodama:( vykdomosioms įstaigoms( Bendrijų įsteigtoms įstaigoms, nurodytoms Finansinio reglamento 185 straipsnyje( nacionalinei (-ėms) viešojo sektoriaus įstaigai (-oms) arba viešąsias paslaugas teikiančiai (-čioms) įstaigai (-oms)( Pasidalijamasis arba decentralizuotas valdymas( kartu su valstybėmis narėmis( kartu su trečiosiomis šalimis( Bendras valdymas su tarptautinėmis organizacijomis (nurodyti)Pastabos6. STEBĖSENA IR VERTINIMAS6.1. Stebėsenos sistemaVykdomus veiksmus stebės Komisijos tarnybos atsižvelgdamos į makroekonominės ir struktūrinės politikos priemones, dėl kurių bus susitarta su Gruzijos valdžios institucijomis ir kurios bus įtrauktos į susitarimo memorandumą. Valdžios institucijų bus prašoma Komisijos tarnyboms reguliariai atsiskaityti apie šias priemones. Europos Komisijos delegacija Tbilisyje taip pat teiks su pagalbos stebėsena susijusių klausimų ataskaitas. Komisijos tarnybos palaikys glaudžius ryšius su TVF ir Pasaulio banku, kad pasisemtų iš šių organizacijų patirties.6.2. Vertinimas6.2.1. Ex-ante vertinimasKomisijos tarnybos atliko ex-ante vertinimą (Ekonomikos ir finansų reikalų generalinio direktorato D3 skyrius).6.2.2. Priemonės, kurių buvo imtasi atlikus tarpinį arba ex-post vertinimą (panašios ankstesnės veiklos patirtis)Nuo 2004 m. atlikti devyni makrofinansinės pagalbos operacijų ex-post vertinimai, iš jų du vertinimai atlikti dviejose buvusios Tarybos Sąjungos naujose nepriklausomose valstybėse (Armėnijoje ir Tadžikistane). Atliekamas makrofinansinės pagalbos Gruzijai, suteiktos pagal 2006 m. sausio 24 d. Tarybos sprendimą 2006/41/EB, nepriklausomas ex-post vertinimas, kurį tikimasi užbaigti 2009 m. dar prieš pradedant įgyvendinti siūlomą pagalbą.Iki šiol atlikti vertinimai parodė, kad makrofinansinės pagalbos operacijomis iš tiesų prisidedama, nors kartais tik nežymiai ir netiesiogiai, prie išorės tvarumo didinimo, makroekonomikos stabilumo ir struktūrinių reformų įgyvendinimo pagalbą gaunančioje šalyje. Daugeliu atvejų makrofinansinės pagalbos operacijos turėjo teigiamo poveikio pagalbą gaunančios šalies mokėjimų balansui ir padėjo sušvelninti jos biudžeto suvaržymus. Jos taip pat turėjo įtakos šiek tiek didesniam ekonomikos augimui.6.2.3. Būsimo vertinimo sąlygos ir dažnumasPlanuojama, kad nepriklausomą Gruzijai suteiktos pagalbos ex-post vertinimą atliks išorės konsultantai pagal Ekonomikos ir finansų reikalų generalinio direktorato daugiametę vertinimo programą. Jis bus atliekamas po vienerių ar dvejų metų pasibaigus įgyvendinimo laikotarpiui.7. KOVOS SU SUKčIAVIMU PRIEMONėSKomisijos tarnybos vykdo nuolatinę finansinių ir administracinių procedūrų vertinimo programą visose trečiosiose šalyse, gaunančiose Bendrijos makrofinansinę pagalbą, siekdamos laikytis Europos Bendrijų bendrajam biudžetui taikomo Finansinio reglamento reikalavimų.Gruzijoje Komisijos tarnybos, padedamos tinkamus įgaliojimus turinčių išorės ekspertų, 2004 m. spalio mėn. vertino su tokios rūšies pagalba susijusių finansinių ir administracinių procedūrų patikimumą ir priėjo prie išvados, kad makrofinansinės pagalbos patikimo finansų valdymo sistema yra pakankamai veiksminga. 2005 m. gruodžio mėn. išorės ekspertai taip pat padėjo atlikti tolesnį veiklos vertinimą. Atnaujinto veiklos vertinimo rezultatai buvo panaudoti nustatyti, ar tinkamai laikomasi makrofinansinės pagalbos, suteiktos Gruzijai pagal 2006 m. sausio 24 d. Tarybos sprendimą 2006/41/EB, sąlygų. Rengiantis teikti dabar siūlomą makrofinansinę pagalbą Gruzijai, planuojamas naujas tolesnis veiklos vertinimas. Tolesnio vertinimo rezultatais bus naudojamasi siekiant apibrėžti konkrečias su pagalbos išmokėjimu sietinas politines priemones, kad būtų sustiprintas Gruzijos valstybės finansų valdymo sistemų veiksmingumas, skaidrumas ir patikimumas.Į siūlomą makrofinansinės pagalbos Gruzijai teisinį pagrindą taip pat įtraukta nuostata dėl sukčiavimo prevencijos priemonių. Šios priemonės bus išsamiai išdėstytos susitarimo memorandume ir dotacijos susitarime. Planuojama, kad bus numatytos konkrečios politikos sąlygos, taikomos teikiant pagalbą, daugiausia valstybės finansų valdymo srityje, siekiant stiprinti pagalbos veiksmingumą, skaidrumą ir patikimumą. Makrofinansinei pagalbai bus taikomos tikrinimo, kontrolės ir audito procedūros, už kurias bus atsakinga Komisija, Europos kovos su sukčiavimu tarnyba (OLAF) ir Europos Audito Rūmai.8. IŠSAMI INFORMACIJA APIE IŠTEKLIUS8.1. Pasiūlymo tikslai, vertinant pagal finansines išlaidasĮsipareigojimų asignavimai mln. EUR (tūkstantųjų tikslumu)2009 metai | n+1 metai | n+2 metai | n+3 metai | n+4 metai | n+5 metai |Pareigūnai arba laikinieji darbuotojai[9] (XX 01 01) | A*/AD | 1/3 | 1/3 |B*, C*/AST |Darbuotojai, finansuojami[10] pagal XX 01 02 str. |Kiti darbuotojai[11], finansuojami pagal XX 01 04/05 str. |IŠ VISO | 1/3 | 1/3 |8.2.2. Užduočių, susijusių su priemone, aprašymasPavyzdžiui, parengti arba suderinti susitarimo memorandumą ir dotacijos susitarimą, palaikyti ryšius su valdžios institucijomis ir tarptautinėmis finansų institucijomis, stebėti pagalbą gaunančios valstybės ekonominę ir struktūrinę politiką, vykti į patikrinimo komandiruotes, rengti Komisijos tarnybų ataskaitas bei Komisijos procedūras, susijusias su pagalbos valdymu.8.2.3. Žmogiškųjų išteklių (numatytų teisės aktais) šaltiniaiX Šiuo metu programos valdymui skirti etatai, kuriuos reikia pakeisti arba pratęsti.( Etatai, pagal MPS (metinę politikos strategiją) ir (arba) PBP (preliminarų biudžeto projektą) iš anksto skirti n-tiesiems metams.( Etatai, kurių bus prašoma kitos MPS ir (arba) PBP procedūros metu.( Etatai, kurie bus perskirstyti naudojant valdymo tarnybos išteklius (vidinis perskirstymas).( Etatai, reikalingi n-tiesiems metams, tačiau nenumatyti tų metų MPS ir (arba) PBP.8.2.4. Kitos administracinės išlaidos, įskaičiuotos į orientacinę sumą (XX 01 04/05 – administracinės valdymo išlaidos)mln. EUR (tūkstantųjų tikslumu)Biudžeto eilutė 01 03 02 Makrofinansinė parama | n metai | n+1 metai | n+2 metai | n+3 metai | n+4 metai | n+5 metai ir vėliau | IŠ VISO |Kita techninė ir administracinė pagalba |- intra muros |- extra muros 1) Veiklos vertinimas 2) Ex-post vertinimas | 0.050 | 0.250 |Iš viso techninei ir administracinei pagalbai | 0.050 | 0.250 |8.2.5. Į orientacinę sumą neįskaičiuotos finansinės išlaidos žmogiškiesiems ištekliams ir susijusios išlaidosmln. EUR (tūkstantųjų tikslumu)Žmogiškųjų išteklių rūšis | n metai | n+1 metai | n+2 metai | n+3 metai | n+4 metai | n+5 metai ir vėliau |Pareigūnai ir laikinieji darbuotojai (XX 01 01) | 0.030 | 0.030 |Pagal XX 01 02 str. finansuojami darbuotojai (pagalbiniai darbuotojai, deleguotieji nacionaliniai ekspertai, pagal sutartis dirbantys darbuotojai ir kt.) (nurodyti biudžeto eilutę) |Iš viso žmogiškųjų išteklių ir susijusių išlaidų (NEĮSKAIČIUOTŲ į orientacinę sumą) | 0.030 | 0.030 |Apskaičiuota – Pareigūnai ir laikinieji tarnautojai |Prireikus pateikti nuorodą į 8.2.1 punktą. |NETAIKOMA |Apskaičiuota – Darbuotojai, finansuojami pagal XX 01 02 str. |Prireikus pateikti nuorodą į 8.2.1 punktą. |NETAIKOMA |8.2.6. Į orientacinę sumą neįskaičiuotos kitos administracinės išlaidos mln. EUR (tūkstantųjų tikslumu) |2009 metai | n+1 metai | n+2 metai | n+3 metai | n+4 metai | n+5 metai ir vėliau | IŠ VISO |XX 01 02 11 01 – Komandiruotės | 0.020 | 0.010 | 0.030 |XX 01 02 11 02 – Posėdžiai ir konferencijos |XX 01 02 11 03 – Komitetai[13] |XX 01 02 11 04 – Tyrimai ir konsultacijos |XX 01 02 11 05 – Informacinės sistemos |Iš viso kitų valdymo išlaidų (XX 01 02 11) |3 Kitos administracinio pobūdžio išlaidos (patikslinti, nurodant biudžeto eilutę) |Iš viso administracinių išlaidų, išskyrus žmogiškųjų išteklių ir susijusias išlaidas (NEĮSKAIČIUOTŲ į orientacinę sumą) | 0.020 | 0.010 | 0.030 |Apskaičiuota – Į orientacinę sumą neįskaičiuotos kitos administracinės išlaidos |Trys komandiruotės vienam arba dviems asmenims |[1] OL C […], […], p. […].[2] OL C […], […], p. […].[3] OL L 248, 2002 9 16, p. 1.[4] Komisijos reglamentas (EB, Euratomas) Nr. 2342/2002, OL L 357, 2002 12 31, p. 1.[5] Atitinkamos xx antraštinės dalies xx 01 skyriui nepriklausančios išlaidos.[6] 2010 m. preliminarus biudžeto projektas[7] Žr. Tarpinstitucinio susitarimo 19 ir 24 punktus.[8] Kaip apibūdinta 5.3 skirsnyje.[9] Kurių išlaidos NEĮSKAIČIUOTOS į orientacinę sumą.[10] Kurių išlaidos NEĮSKAIČIUOTOS į orientacinę sumą.[11] Išlaidos įskaičiuotos į orientacinę sumą.[12] Prie atitinkamos (-ų) vykdomosios (-ųjų) įstaigos (-ų) reikėtų pateikti nuorodą į konkrečią finansinę teisės akto pažymą.[13] Nurodyti komiteto rūšį ir kuriai grupei jis priklauso.